गतिविधि अपडेट

व्यापार गतिशील एवं विश्वव्यापी अर्थतन्त्रमा महत्वपूर्ण क्षेत्रका रुपमा रहेको छ। व्यापारलाई राष्ट्रिय अर्थतन्त्रको मुख्य ईन्जिनको रुपमा लिइन्छ। व्यापार क्षेत्रमा उत्पादक, वितरक एवं उपभोक्तावीच प्रयोगमा रहनेगरी नयाँ नयाँ सोच, धारणा र मोडलहरु विकास भइरहेका छन। पछिल्लो चरणमा वस्तुको प्रत्यक्ष बिक्री तथा विद्युतीय माध्यमको प्रयोग द्वारा गरिने व्यापार (eBusiness) को अवधारणाको अभ्यास भइरहेका छन्। यी अवधारणाहरु नेपालको सन्दर्भमा भर्खरै मात्र कार्यान्वयनमा आउँदेछन्। यसै सन्दर्भमा वस्तुको प्रत्यक्ष बिक्री (व्यवस्थापन तथा नियमन गर्ने) ऐन, २०७४ तथा नियमावली, २०७६ बमोजिम यस विभागबाट आज मिति २०७७/०३/१६ मा पहिलो पटक वस्तुको प्रत्यक्ष बिक्री गर्न काठमाडौँ म.न.पा.-७, चावहिल स्थित आइबोस ग्लोवल लाइफ इन्टरनेशनल प्रा.लि.लाई इजाजतपत्र प्रदान गरिएको छ। आगामी दिनमा कानूनी शर्त पूरा गर्ने अन्य कम्पनीहरुलाई समेत इजाजत प्रदान गरिनेछ र प्रत्यक्ष विक्री सम्वन्धी कारोवारको प्रभावकारी अनुगमन समेत हुनेछ । नेपालको व्यापार पद्धतिमा यस अवधारणाको प्रारम्भले अर्थतन्त्रमा नयाँ उर्जा थप गर्ने विश्वास लिइएको छ।

मिति: २०७७ असार १६ गते मंगलवार